একটা সামান্য লাড্ডুর জন্য কাড়াকাড়ি পড়ে গেল বাবা আর মেয়ের। ভারতের প্রাক্তন অধিনায়ক মহেন্দ্র সিংহ ধোনি সম্প্রতি একটি ভিডিও পোস্ট করেছেন তাঁর ইনস্টাগ্রাম অ্যাকাউন্টে। সেখানে দেখা যাচ্ছে ব্যাসনের একটি লাড্ডুর জন্য বাবা ও মেয়ে কাড়াকাড়ি করছে। সেই ভিডিওর উপরে ক্যাপশন হিসেবে লেখা অ্যাটাক অন ব্যাসন কা লাড্ডু। 
অস্ট্রেলিয়ার বিরুদ্ধে সিরিজ শেষ হয়ে গিয়েছে। ভারতের আধিপত্য দেখা গিয়েছে সিরিজে। সিরিজ শেষ করে ঘরে ফিরে এসেছেন ধোনি। সামনেই ভারতের জন্য অপেক্ষা করছে নিউজিল্যান্ড। দিওয়ালির পরেই আবার মাঠে নেমে পড়বে ভারতীয় দল। মাঠে বল গড়ানোর আগে উৎসবের পরিবেশে খোশমেজাজে ধরা দিলেন ধোনি ও তাঁর মেয়ে জিভা। 
চলতি মাসের ২২ তারিখ থেকে শুরু হচ্ছে ভারত ও নিউজিল্যান্ড ওয়ানডে সিরিজ। কিউয়িদের বিরুদ্ধে তিন ম্যাচের ওয়ানডে ও তিনটি টি টোয়েন্টি খেলবে ভারত। তার আগে বাবা ও মেয়ে খুনসুটিতে মেতে উঠলেন। এই ভিডিওর ভিউ হয়েছে ৫.৬ লক্ষ। লাইক হয়েছে ২.৭।